Ασκληπιείο Ρόδου

Το  ** Ασκληπιείο**, επίσης γνωστό ως **Ασκληπιειό**, είναι χωριό της Ρόδου. Διοικητικά είναι έδρα ομώνυμης  τοπικής κοινότητας, της δημοτικής ενότητας (τέως δήμου) Νότιας Ρόδου, του δήμου Ρόδου, της περιφερειακής ενότητας Ρόδου, στην περιφέρεια Νοτίου Αιγαίου, σύμφωνα με το πρόγραμμα *Καλλικράτης*. Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία Ρόδου του νομού Δωδεκανήσου, στο γεωγραφικό διαμέρισμα Νήσων Αιγαίου Πελάγους.

## Γεωγραφικά στοιχεία
Το Ασκληπιείο είναι πεδινό, μεσόγειο χωριό στη νοτιοκεντρική Ρόδο. Βρίσκεται δίπλα στο ρέμα του Αγρενού και κοντά στα δυτικά παράλια του όρμου Λόρδου, πάνω στο δρόμο προς το Κιοτάρι και σε μέσο σταθμικό υψόμετρο 170 μέτρα. Απέχει 60 χιλιόμετρα περίπου νοτιοδυτικά της πόλης της Ρόδου.

## Τοπική κοινότητα
μικρογραφία|260x260εσ|Κάστρο Ασκληπιείου.
μικρογραφία|260x260εσ|Κοίμηση Θεοτόκου.
Η τοπική κοινότητα Ασκληπιείου είναι χαρακτηρισμένη ως αγροτικός πεδινός οικισμός, με έκταση 47,478 χμ² (2011). Περιλαμβάνει και τον οικισμό Κιοτάρι.. Το Ασκληπιειό είναι ένας μικρός και παραδοσιακός  οικισμός της Ρόδου. Στο χωριό υπάρχει η ομώνυμη ποδοσφαιρική ομάδα Π.Α.Σ Ασκληπειό η οποία την σεζόν 2023-2024 βρίσκεται στην β κατηγορία τοπικού πρωταθλήματος και έχει έδρα το γήπεδο του Βατίου ( το οποίο απέχει 10 λεπτά από το Ασκληπιειό ).  Στο χωριό υπάρχει και ένα όμορφο μουσείο που βρίσκεται στην πλατεία του χωριού και το κάστρο του χωριού το οποίο απέχει 5 λεπτά από την πλατεία του χωρίου με το αμάξι  

### Πληθυσμός

(σε παρένθεση ο πληθυσμός της τοπικής κοινότητας)

## Διοικητικές μεταβολές μέχρι τον «Καλλικράτη»
μικρογραφία|260x260εσ|Ξυλόφουρνος στο χωριό.
Ο οικισμός αναγνωρίστηκε το 1948 και ορίστηκε έδρα της ομώνυμης κοινότητας της Ρόδου. Με το ΦΕΚ 244Α - 04/12/1997 αποσπάστηκε από την κοινότητα Ασκληπιείου και προσαρτήθηκε στον δήμο Νότιας Ρόδου. Με το ΦΕΚ 87Α - 07/06/2010 αποσπάστηκε από τον δήμο Νότιας Ρόδου και προσαρτήθηκε στον δήμο Ρόδου.

## Αξιοθέατα και διατηρητέα
* Η κοινοτική βρύση στην πλατεία του χωριού που σχεδιάστηκε από Ιταλούς, αλλά κτίσθηκε από ντόπιους, σημαντική για τη μελέτη της τοπικής αρχιτεκτονικής. Έχει χαρακτηριστεί διατηρητέο μνημείο
* Το κτήριο της «Κέλλας» (αποθήκης) και το παλαιό ελαιοτριβείο, εκκλησιαστικής ιδιοκτησίας, τυπικα παραδοσιακά σύνολα με την χαρακτηριστική λιτότητα και πλαστικότητα των όγκων. Έχουν χαρακτηριστεί διατηρητέα μνημεία
* Το ερειπωμένο μεσαιωνικό/βυζαντινό κάστρο, στην κορυφή λόφου πάνω από τον οικισμό. Στην αρχική του μορφή το κάστρο είχε 4 πύργους. Η οχύρωση είχε περίμετρο περί τα 110 μέτρα που περιέκλειαν έναν εσωτερικό χώρο 750 τ.μ. Το πάχος του εξωτερικού περιμετρικού τείχους είναι 1,30-1,50 μέτρα. Έχει χαρακτηριστεί διατηρητέο μνημείο
* Η εκκλησία Κοίμησης της Θεοτόκου στο κέντρο του οικισμού. Είναι κτίσμα του 11ου αιώνα, με ενδιαφέρουσες τοιχογραφίες των 13ου-16ου αιώνων. Διαθέτει αξιόλογο καμπαναριό και λαογραφικό μουσείο.

## Παραπομπές


## Πηγές
* Εγκυκλοπαίδεια Πάπυρος Λαρούς Μπριτάννικα, 1996, 2006 (ΠΛΜ)
* Εγκυκλοπαίδεια Πάπυρος Λαρούς, εκδ. 1963 (ΠΛ)
* Οργανισμός εκδόσεων «Ελλάδα», χάρτες (Βαρελάς)
* Περιοδικό «Διακοπές», εκδ. Δ.Ο.Λ.,  2010
* Χάρτες «ROAD» (Ρόδος, 1:100.000)

## Εξωτερικοί σύνδεσμοι
* 
* Ιερός Ναός Κοιμήσεως της Θεοτόκου, Ασκληπιείο – ΔΩΔΕΚΑΝΗΣΟΣ
* ΑΣΚΛΗΠΙΕΙΟ (Χωριό) ΝΟΤΙΑ ΡΟΔΟΣ - Greek Travel Pages
* Το χωριό Ασκληπιείο της Ρόδου είναι και επίσημα ένας διεθνής προορισμός _ Parallaxi Magazine
* Το χωριό Ασκληπιός, νησί της Ρόδου

Κατηγορία:Χωριά της Ρόδου
Κατηγορία:Χωριά της περιφερειακής ενότητας Ρόδου